Paterna Ciutat d'Empreses obri la convocatòria per a la VI edició dels seus premis
15/09/2021

# Paterna Ciutat d'Empreses obri la convocatòria per a la VI edició dels seus premis

[![Paterna Ciudad de Empresas abre la convocatoria para la VI edición de sus premios ](/images/noticias/2021/09/7586/7586_lg.jpg)](/images/noticias/2021/09/7586/7586_lg.jpg)

15.09.2021

Les empreses interessades podran presentar les seues candidatures fins al 31 d'octubre de 2021 per a optar a les set categories d'aquests premis: Millor Start up, Trajectòria investigadora i innovadora, Empresa sostenible i socialment responsable, Projecció internacional, Dona empresària, micropime local i Trajectòria empresarial

L'Ajuntament de Paterna, a través de l'associació “Paterna Ciutat d'Empreses”, ha convocat la sisena edició dels seus premis, uns guardons amb els quals, cada any, reconeix la labor d'empreses, empresaris i empresàries de la localitat que contribueixen a la generació d'activitat econòmica i ocupació.  
  
Tal com ha explicat l'Alcalde de Paterna i president de l'associació, Juan Antonio Sagredo, “premiar a les nostres empreses i destacar els seus èxits és una manera de propiciar que la societat local conega i tinga una visió positiva de la figura de l'empresari/ària que constitueix el nexe d'unió entre el creixement econòmic i l'ocupació”.  
  
En aquest sentit, Sagredo ha destacat que “en aquests moments en els quals l'activitat econòmica està passant per dificultats, és quan hem de fer valdre encara més la contribució social i econòmica de les nostres empreses i empresaris/àries, posant en valor el seu potencial així com la gran fortalesa econòmica de la nostra ciutat”.  
  
Amb aqueix objectiu, la sisena edició d'aquests premis atorgarà set guardons en les categories de Millor start up, Trajectòria investigadora i innovadora, Empresa sostenible i socialment responsable, Projecció internacional, Dona empresària, micropime local i Trajectòria empresarial.  
  
Les empreses interessades podran presentar-se a una o a més de les categories esmentades remetent fins al 31 d'octubre la documentació pertinent bé per correu electrònic o ordinari a l'Associació Empresarial de la qual siga membre el/la candidat/a, o directament per correu electrònic a martinez.jm@paterna.es.  
  
Els participants hauran d'incloure en la documentació l'imprés emplenat de la categoria o categories a les quals s'opte que podran trobar en l'enllaç de la web de l'associació www.paternaciudaddeempresas.es/es/premios/edicion-2021.html, així com una breu memòria descriptiva dels mèrits de la candidatura.